Feladat – B csoport

A feladat vallási vezetők adatbázisának eltárolása, a tároló osztály létrehozása, fájlok beolvasása, néhány kiegészítő metódus definiálása és pár statisztikai adat lekérése.

# Osztály létrehozása

A vallási vezetőkről az alábbi adatok kerülnek eltárolásra:

* Név (Szöveg) – A vallási vezető neve (egyedi név).
* Vallás (Szöveg) – A vezető által képviselt vallás, például Keresztény, Iszlám, Buddhista stb.
* Tiszteletbeli cím (Szöveg) – A vezető címe, például Püspök, Rabbi, Imám, Guru, Sámán stb.
* Életkor (Egész szám) – A vezető életkora években.
* Követők száma (millió) (Egész szám) – A vezetőt követő emberek száma millió főben.
* Publikációk száma (Egész szám) – Az általa írt könyvek, tanulmányok vagy más vallási művek száma.
* Befolyás index (Valós szám) – Egy skála (1,0 - 10,0) alapján értékelt befolyásos szerepe a társadalomban.
* Híresség pontszám (Valós szám) – Egy skála (1,0 - 100,0) alapján a közismertsége.
* Születési dátum (Dátum) – Mikor született a vallási vezető.
* Szolgálat kezdete (Dátum) – Mikor kezdte meg vallási szolgálatát.

Az eltárolt adatok pontosvesszővel vannak elválasztva. Minden esetben hozz létre adattagot is és tulajdonságot is! (private adattag és read-only property)

Az osztálynak készítsd el a konstruktorát, ami az összes adattagot beállítja.

Készítsd számított mezőket az alábbi nevekkel és feladatokkal:

* SzolgálatiEvek 🡪 Visszaad egy egész számot, hogy mostani évben hány éves szolgálatnál tart.
* BefolyasKategoria 🡪 Visszaad egy szöveget a befolyás alapján. Ha a befolyás nagyobb, vagy egyenlő, mint 8,0, akkor „Nagyon befolyásos”, ha nagyobb, vagy egyenlő, mint 5,0, akkor „Befolyásos”, minden más esetben pedig „Kevésbé befolyásos”.
* KovetokEletkorhozViszonyitva 🡪 Visszaad egy valós számot, ami 0 akkor, ha a vezető követőinek a száma 0. Ha nem 0, akkor visszaadja, hogy mennyi az átlagos követőszám az életkorára vetítve, azaz évenként hány követőt szerzett átlagosan.

Mindegyik metódushoz készíts dokumentációs kommentet a feladatáról.

# Főprogram megírása

Hozz létre egy listát, amiben vallási vezetőket tárolsz. Végezd el a fájlbeolvasást.

A sikeres fájlbeolvasás után írd ki a beolvasott adatok számát.

Az alábbi statisztikai adatok kiszámításához készíts programkódot.

Írj kódot, ami kiírja, hogy hány vezetőnek „Nagyon befolyásos” az befolyásának minősítése!

Írj kódot, ami kiszámolja, hogy melyik vezetőnek a leghosszabb a szolgálati ideje! Írd ki a vezető nevét, szolgálatának kezdetét!

Írj kódot, ami kiszámolja, hogy kinek a legnagyobb az évenként szerzett követők száma! Írd ki a vezető nevét és vallását, valamint az átlagos követők számát.